stanford-oval/wikipedia huggingface dataset:
เจ็ทเอเซีย แอร์เวย์
ประวัติ

เจ็ทเอเซีย แอร์เวย์ก่อตั้งขึ้นในเดือนธันวาคม พ.ศ. 2552 ด้วยเครื่องบินโบอิง 767-200 สองลำ และได้รับใบรับรองผู้ดำเนินการเดินอากาศ (AOC) ในเดือนตุลาคม พ.ศ. 2553 สายการบินได้เริ่มดำเนินการเที่ยวบินพาณิชย์เที่ยวแรกเมื่อวันที่ 17 กันยายน พ.ศ. 2554 โดยให้บริการระหว่างท่าอากาศยานดอนเมืองของกรุงเทพฯ และท่าอากาศยานนานาชาติปีนังในประเทศมาเลเซีย
ตั้งแต่เดือนกุมภาพันธ์ถึงพฤษภาคม พ.ศ. 2555 เจ็ทเอเซียให้บริการเที่ยวบินเช่าเหมาลำทุกวันระหว่างท่าอากาศยานนานาชาติสุวรรณภูมิ และท่าอากาศยานนานาชาตินาริตะในประเทศญี่ปุ่นในนามของตัวแทนท่องเที่ยวญี่ปุ่น H.I.S. สายการบินกลับมาให้บริการเที่ยวบินเช่าเหมาลำตามฤดูกาลระหว่างกรุงเทพฯ และโตเกียวในเดือนกรกฎาคม 2555 และอีกครั้งในเดือนกรกฎาคม 2556 โดยให้บริการเพิ่มเติมไปยังโอซากะ ต่อมาในเดือนมกราคม พ.ศ. 2556 เจ็ทเอเซียได้ร่วมมือกับซีไอทีเอส แอร์ เซอร์วิส ซึ่งเป็นบริษัทในเครือของ ไชนาอินเตอร์เนชันแนลทราเวลเซอร์วิส และเริ่มให้บริการเที่ยวบินเช่าเหมาลำไปยังกว่า 40 เมือง รวมทั้งให้บริการตามกำหนดเวลาระหว่างกรุงเทพฯ, ภูเก็ต และ 6 เมืองในประเทศจีน ได้แก่ ปักกิ่ง, หนานจิง, ฉงชิ่ง, เทียนจิน, เฉิ่นหยาง, และฉางชา
ในช่วงปลายปี 2557 เจ็ทเอเซีย แอร์เวย์ได้เริ่มให้บริการสี่ครั้งต่อสัปดาห์ไปยังโตเกียว (นาริตะ) โดยใช้เครื่องบินโบอิง 767-200 สายการบินมีแผนที่จะเปิดให้บริการตามกำหนดเวลาเพิ่มเติมไปยังจาการ์ตา, เจดดาห์, และเทียนจิน
กิจการองค์กร > สำนักงานใหญ่

สำนักงานใหญ่ของ เจ็ทเอเซีย แอร์เวย์ ตั้งอยู่เลขที่ 999/9 ชั้น 29 อาคารสำนักงานเซ็นทรัลเวิลด์  ถนนพระราม 1 เขตปทุมวัน กรุงเทพมหานคร ประเทศไทย
จุดหมายปลายทาง

เจ็ทเอเซีย แอร์เวย์เน้นให้บริการเส้นทางบินระยะไกลไปยังท่าอากาศยานที่อยู่ในภูมิภาคเอเชียและแปซิฟิก และให้บริการเที่ยวบินแบบเช่าเหมาลำ โดยมีเส้นทางบินประจำทุกวัน
ประเทศไทย
กรุงเทพมหานคร - ท่าอากาศยานนานาชาติสุวรรณภูมิ ฐานการบินหลัก
ภูเก็ต - ท่าอากาศยานนานาชาติภูเก็ต ฐานการบินรอง
ประเทศจีน
ปักกิ่ง - ท่าอากาศยานนานาชาติปักกิ่ง
หางโจว - ท่าอากาศยานนานาชาติหางโจว เซียวซาน
ชิงเต่า - ท่าอากาศยานนานาชาติชิงเต่า หลิวติง
เทียนจิน - ท่าอากาศยานนานาชาติเทียนจินปินไห่
เซี่ยงไฮ้ - ท่าอากาศยานนานาชาติเซี่ยงไฮ้ผู่ตง
ประเทศอินเดีย
อัห์มดาบาด - ท่าอากาศยานนานาชาติอัห์มดาบาด
จัณฑีครห์ - ท่าอากาศยานนานาชาติจัณฑีครห์
ประเทศอินโดนีเซีย
จาการ์ต้า - ท่าอากาศยานนานาชาติซูการ์โน-ฮัตตา
ประเทศปากีสถาน
ลาฮอร์ - ท่าอากาศยานนานาชาติอัลลามา อิกบาล
ประเทศซาอุดิอาระเบีย
เจดดาห์ - ท่าอากาศยานนานาชาติคิงอับดุลลาซิส
ประเทศเกาหลีใต้
โซล - ท่าอากาศยานนานาชาติอินช็อน
ฝูงบิน

เจ็ทเอเซีย แอร์เวย์เคยให้บริการเครื่องบินดังต่อไปนี้:
| เครื่องบิน | ประจำการ | สั่งซื้อ | ผู้โดยสาร> P | ผู้โดยสาร> Y | หมายเหตุ |
| --- | --- | --- | --- | --- | --- |
| โบอิง 767-200 | 7 | — | — | 207 |  |
| โบอิง 767-200 | 7 | — | — | 242 |  |
| โบอิง 767-300อีอาร์ | 1 | — |  | 235 |  |
| รวม | 8 |  |  |  |  |
โบอิง 767-200 ของเจ็ทเอเซีย แอร์เวย์
เจิมมาศ จึงเลิศศิริ

| เจิมมาศ จึงเลิศศิริม> ว.ม., ป.ช. |
| --- | --- |
เจิมมาศ ใน พ.ศ. 2555

เหรัญญิกพรรคประชาธิปัตย์
อยู่ในวาระ
เริ่มดำรงตำแหน่ง  9 ธันวาคม พ.ศ. 2566
ก่อนหน้า: สุทธิ ปัญญาสกุลวงศ์
ผู้ช่วยเลขานุการรัฐมนตรีช่วยว่าการกระทรวงศึกษาธิการ
ดำรงตำแหน่ง 13 สิงหาคม พ.ศ. 2562 – 5 เมษายน พ.ศ. 2565
นายกรัฐมนตรี: ประยุทธ์ จันทร์โอชา
รัฐมนตรีว่าการ: คุณหญิง กัลยา โสภณพนิช
สมาชิกสภาผู้แทนราษฎรกรุงเทพมหานคร
ดำรงตำแหน่ง 6 กุมภาพันธ์ พ.ศ. 2548 – 8 ธันวาคม พ.ศ. 2556
ก่อนหน้า: ศิริ หวังบุญเกิด
ถัดไป: กานต์กนิษฐ์ แห้วสันตติ
สมาชิกสภากรุงเทพมหานคร   เขตป้อมปราบศัตรูพ่าย
ดำรงตำแหน่ง 11 กุมภาพันธ์ พ.ศ. 2544 – 6 มีนาคม พ.ศ. 2548
ก่อนหน้า: ศิริ หวังบุญเกิด
ถัดไป: เอก จึงเลิศศิริ
 
ข้อมูลส่วนบุคคล
เกิด: 9 กรกฎาคม พ.ศ. 2502 (65 ปี) เขตป้อมปราบศัตรูพ่าย กรุงเทพมหานคร
พรรคการเมือง: ประชาธิปัตย์ (2528–ปัจจุบัน)
คู่สมรส: เอก จึงเลิศศิริ

เจิมมาศ จึงเลิศศิริ (เกิด
9 กรกฎาคม พ.ศ. 2502) เหรัญญิกพรรคประชาธิปัตย์ อดีตผู้ช่วยเลขานุการรัฐมนตรีช่วยว่าการกระทรวงศึกษาธิการ (คุณหญิงกัลยา โสภณพนิช) เป็นอดีตสมาชิกสภาผู้แทนราษฎรกรุงเทพมหานคร สังกัดพรรคประชาธิปัตย์ 3 สมัย และอดีตสมาชิกสภากรุงเทพมหานคร เขตป้อมปราบศัตรูพ่าย 2 สมัย
ประวัติ

เจิมมาศ เกิดวันที่ 9 กรกฎาคม พ.ศ. 2502 ที่เขตป้อมปราบศัตรูพ่าย กรุงเทพมหานคร ในครอบครัวชาวไทยเชื้อสายจีน ด้านครอบครัวสมรสกับเอก จึงเลิศศิริ สมาชิกสภากรุงเทพมหานคร เขตป้อมปราบศัตรูพ่าย
สำเร็จการศึกษาระดับประถมศึกษาจาก โรงเรียนคริสต์ธรรมวิทยา ระดับมัธยมศึกษาตอนต้นจาก โรงเรียนสีตบุตรบำรุง ระดับมัธยมศึกษาตอนปลาย โรงเรียนอัสสัมชัญพณิชยการ (ACC) สำเร็จการศึกษาระดับปริญญาตรี จากคณะรัฐศาสตร์ มหาวิทยาลัยรามคำแหง และสำเร็จการศึกษาระดับปริญญาโท คณะรัฐประศาสนศาสตร์ สถาบันบัณฑิตพัฒนบริหารศาสตร์ (นิด้า)
การทำงาน

เจิมมาศ เข้าสู่วงการการเมืองด้วยการเป็น สภากรุงเทพมหานคร เขตป้อมปราบศัตรูพ่าย สังกัดพรรคประชาธิปัตย์ 2 สมัย ต่อมาในการเลือกตั้งเมื่อปี พ.ศ. 2548 จึงได้ลาออกจากตำแหน่งสมาชิกสภากรุงเทพมหานคร เพื่อลงสมัครรับเลือกตั้งสมาชิกสภาผู้แทนราษฎรกรุงเทพมหานคร เขต 1 ซึ่งเอาชนะ ศิริ หวังบุญเกิด เจ้าของพื้นที่เดิมจากพรรคไทยรักไทย และเป็น 1 ใน 4 ผู้สมัครสมาชิกสภาผู้แทนราษฎร สังกัดพรรคประชาธิปัตย์ที่ชนะการเลือกตั้งพื้นที่กรุงเทพมหานคร
ในการเลือกตั้งในปี พ.ศ. 2550 ลงสมัครรับเลือกตั้งสมาชิกสภาผู้แทนราษฎร โดยลงคู่กับหม่อมหลวงอภิมงคล โสณกุล และอรอนงค์ กาญจนชูศักดิ์ ซึ่งได้รับเลือกตั้งทั้งหมด
ในการเลือกตั้งในปี พ.ศ. 2554 ลงสมัครรับเลือกตั้งสมาชิกสภาผู้แทนราษฎร และได้รับเลือกเป็นสมาชิกสภาผู้แทนราษฎรเป็นสมัยที่ 3
ในการเลือกตั้งในปี พ.ศ. 2562 สมัครรับเลือกตั้งสมาชิกสภาผู้แทนราษฎร แต่ไม่ได้การเลือกตั้ง จากนั้นจึงเข้าดำรงตำแหน่งผู้ช่วยเลขานุการรัฐมนตรีช่วยว่าการกระทรวงศึกษาธิการ (คุณหญิงกัลยา โสภณพนิช)
และในการเลือกตั้ง พ.ศ. 2566 ลงสมัครรับเลือกตั้งสมาชิกสภาผู้แทนราษฎร แต่ไม่ได้การเลือกตั้ง
การทำงาน > สมาชิกสภาผู้แทนราษฎร

เจิมมาศ จึงเลิศศิริ ได้รับการเลือกตั้งเป็นสมาชิกสภาผู้แทนราษฎร 3 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 กรุงเทพมหานคร สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กรุงเทพมหานคร สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 กรุงเทพมหานคร สังกัดพรรคประชาธิปัตย์
เครื่องราชอิสริยาภรณ์

พ.ศ. 2555 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2552 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
แหล่งข้อมูลอื่น

เว็บไซต์เจิมมาศ จึงเลิศศิริ เก็บถาวร 2023-04-10 ที่ เวย์แบ็กแมชชีน ที่เว็บไซต์ ModernBangkok.com
เซอร์เบียในสงครามยูโกสลาเวีย

ดินแดนของสาธารณรัฐบอสเนียและเฮอร์เซโกวีนาและสาธารณรัฐโครเอเชียควบคุมโดยกองกำลังเซิร์บในบอสเนียและโครเอเชีย หลังจากปฏิบัติการซอรีดอร์ (กรกฎาคม 1992)
อนุสาวรีย์รำลึกถึงเหยื่อในสงครามยูโกสลาเวียในกรุงเบลเกรด
เซอร์เบีย ได้มีส่วนร่วมในสงครามยูโกสลาเวีย ซึ่งเกิดขึ้นระหว่างปี 1991 ถึงปี 1999 โดยมีสงครามสิบวัน สงครามประกาศอิสรภาพโครเอเชีย สงครามบอสเนีย และสงครามคอซอวอ โดยตั้งแต่ปี 1991 ถึงปี 1997 สลอบอดัน มีลอเชวิช ดำรงตำแหน่งประธานาธิบดีเซอร์เบียในช่วงที่เซอร์เบียเป็นส่วนหนึ่งของสหพันธ์สาธารณรัฐยูโกสลาเวีย (FRY) แต่ศาลอาญาระหว่างประเทศสำหรับอดีตยูโกสลาเวีย (ICTY) ได้กำหนดว่ามีลอเชวิชเป็นผู้ควบคุมกองกำลังเซิร์บในบอสเนียและเฮอร์เซโกวีนาและโครเอเชียในช่วงสงครามมีการสู้รบตั้งแต่ปี 1991 ถึงปี 1995
สหพันธ์สาธารณรัฐยูโกสลาเวียถูกกล่าวหาว่าสนับสนุนกองกำลังกบฏเซิร์บในโครเอเชียและบอสเนีย จึงได้ถูกองค์กรและสถาบันระหว่างประเทศส่วนใหญ่ระงับการเป็นสมาชิก และมีการบังคับใช้มาตรการคว่ำบาตรทางเศรษฐกิจและการเมือง ซึ่งส่งผลให้เกิดหายนะทางเศรษฐกิจและผู้คนจำนวนมหาศาลอพยพออกนอกประเทศ การทิ้งระเบิดของเนโทในยูโกสลาเวียในช่วงสงครามคอซอวอสร้างความเสียหายอย่างมากต่อโครงสร้างพื้นฐานและเศรษฐกิจของประเทศ หลังสงครามยูโกสลาเวีย เซอร์เบียกลายเป็นที่อยู่อาศัยของผู้ลี้ภัยและผู้พลัดถิ่นภายในประเทศจำนวนมากที่สุดในยุโรป
หลังจากการขึ้นสู่อำนาจของมีลอเชวิชและการปะทุของสงครามยูโกสลาเวีย ขบวนการต่อต้านสงครามก็ได้เพิ่มขึ้นในเซอร์เบียเป็นจำนวนมาก คาดว่ามีผู้คนระหว่าง 50,000 ถึง 200,000 คนถูกปลดจากกองทัพประชาชนยูโกสลาเวีย ในขณะที่ผู้คนระหว่าง 100,000 ถึง 150,000 คนอพยพออกจากเซอร์เบียหลังจากปฏิเสธที่จะเข้าร่วมสงคราม การโฆษณาชวนเชื่อของรัฐบาลมีลอเชวิชมีบทบาทสำคัญในสงคราม
หลังจากพรรคของมีลอเชวิชพ่ายแพ้การเลือกตั้งท้องถิ่นเมื่อปี 1996 การประท้วงต่อต้านรัฐบาลในปี 1996-1997 และการคว่ำบาตรการเลือกตั้งปี 1997 โดยฝ่ายค้าน เนื่องจากการเลือกตั้งที่ผิดปกติ พันธมิตรฝ่ายค้านได้รับชัยชนะในการเลือกตั้งในปี 2000 นำไปสู่การโค่นล้มมีลอเชวิชและยูโกสลาเวียได้เข้าร่วมเป็นสมาชิกสหประชาชาติ และได้จับกุมมีลอเชวิชเพื่อส่งผู้ร้ายข้ามแดนเพื่อเข้ารับการพิจารณาคดีในข้อหาอาชญากรสงคราม
ศุภ สง่าวรวงศ์

ศุภ สง่าวรวงศ์ (ชื่อเดิม รวิพล สง่าวรวงศ์; ชื่อเล่น เอส; เกิด 19 พฤษภาคม พ.ศ. 2544) เป็นนักว่ายน้ำทีมชาติไทย ชมรมว่ายน้ำสิงห์ โดยได้รับ 8 เหรียญทองและ 1 เหรียญเงิน จากการแข่งขันกีฬาเยาวชนแห่งชาติ ครั้งที่ 35 ณ จังหวัดบุรีรัมย์ และยังเข้าร่วมแข่งขันกีฬาซีเกมส์ 2019 ณ ประเทศฟิลิปปินส์ และการแข่งขันว่ายน้ำชิงแชมป์โลก เลก 3 ณ ประเทศสิงคโปร์ เมื่อวันที่ 14 มกราคม พ.ศ. 2560 เคยเข้าร่วมแข่งขันอาเซียนสคูลเกมส์ 2018 ครั้งที่ 10 ณ ประเทศมาเลเซีย
ประวัติส่วนตัว

ศุภ มีภูมิลำเนาเป็นคนกรุงเทพมหานคร เกิดและเติบโตที่กรุงเทพมหานคร จบการศึกษาระดับมัธยมศึกษาตอนต้นจากโรงเรียน (British International School, Phuket) จังหวัดภูเก็ต และมัธยมศึกษาตอนปลายจากโรงเรียนกรุงเทพคริสเตียนวิทยาลัย และจบการศึกษาระดับปริญญาตรีจากคณะนิเทศศาสตร์ จุฬาลงกรณ์มหาวิทยาลัย เคยได้รับรางวัลเยาวชนดีเด่นแห่งชาติ
ผลงานการแข่งขัน > กีฬาว่ายน้ำ

| ลำดับ | วันที่ | การแข่งขัน | สถานที่ | รายการ | ลำดับที่ | เวลา |
| --- | --- | --- | --- | --- | --- | --- |
| 1 | 13 มีนาคม 2565 | กีฬาแห่งชาติ ครั้งที่ 47 | ศรีสะเกษ | ฟรีสไตล์ 200 เมตรชาย | 1 | 1:53.69 |
| 2 | 4 ธันวาคม 2562 | ซีเกมส์ 2019 | ประเทศฟิลิปปินส์ | ฟรีสไตล์ 200 เมตร ชาย | 8 | 1:53.22 |
| 3 | 17 สิงหาคม 2562 | FINA Swimming World Cup 2019#3 | ประเทศสิงคโปร์ | ฟรีสไตล์ 200 เมตร ชาย | 7 | 1:54.21 |
| 4 | 16 สิงหาคม 2562 | FINA Swimming World Cup 2019#3 | ประเทศสิงคโปร์ | ฟรีสไตล์ 100 เมตร ชาย | 8 | 51.33 |
| 5 | 15 มิถุนายน 2562 | การแข่งขันว่ายน้ำชิงชนะเลิศแห่งประเทศไทย | ประเทศไทย | ฟรีสไตล์ 200 เมตร ชาย | 2 | 1:55.52 |
| 6 | 15 มิถุนายน 2562 | การแข่งขันว่ายน้ำชิงชนะเลิศแห่งประเทศไทย | ประเทศไทย | ฟรีสไตล์ 50 เมตร ชาย | 1 | 23.88 |
| 7 | 15 พฤษภาคม 2562 | กีฬาเยาวชนแห่งชาติ ครั้งที่ 35 | บุรีรัมย์ | ฟรีสไตล์ 100 เมตร ชาย | 1 | 51.92 |
| 8 | 10-11 พฤศจิกายน 2561 | การแข่งขันว่ายน้ำชิงชนะเลิศสระจุฬาภรณวลัยลักษณ์ เนื่องในโอกาสครบรอบปีที่ 40 | กรุงเทพมหานคร | ฟรีสไตล์ 100 เมตร ชาย | 1 | 52.81 |
ผลงานการแสดง > ซีรีส์

| ปี พ> ศ. | เรื่อง | บทบาท |
| --- | --- | --- |
| 2563 | บังเอิญรัก 2 (Love by Chance 2: A Chance to Love) | ก้อนหิน |
| 2566 | Get Rich เปิด/โรงเรียน/ปล้น | บอม |
| 2566 | ดื้อเฮียก็หาว่าซน (Naughty Babe) | เลขาอ้น |
| 2567 | หัวใจไม่มีปลอม (Beauty Newbie) | โน้ต |
| 2567 | มิตรภาพคราบศัตรู High School Frenemy | ทิว |
| 2567 | Thame - Po (เธม-โป้) HEART THAT SKIPS A BEAT | โป้ |
ผลงานเพลง > เพลง

| ปี | เพลง | ออกอากาศ | วันที่ลง | หมายเหตุ |
| --- | --- | --- | --- | --- |
| 2568 | ไม่อยากเป็นรักแรก (You Last) | จีเอ็มเอ็มทีวี เรคคอร์ด | 17 มกราคม พ.ศ. 2568 | OST. Thame - Po (เธม-โป้) HEART THAT SKIPS A BEAT |
คอนเสิร์ต และ Fan Meeting

| ปี | งาน | วันที่แสดง | จัดขึ้นที่ |
| --- | --- | --- | --- |
| 2567 | ThamePo : The First Beat | 13 ธันวาคม 2567 | CINEMA 15, SF WORLD CINEMA, เซ็นทรัลเวิล์ด ชั้น 9 |
| 2568 | ThamePo : OUR LAST BEAT FAN PARTY | 7 มีนาคม 2568 | MCC HALL ชั้น 3 เดอะมอลล์ไลฟ์สโตร์ บางกะปิ |
รายชื่อนายกรัฐมนตรีไทยเรียงตามระยะเวลาดำรงตำแหน่ง

รายชื่อนายกรัฐมนตรีไทยทั้ง 31 คน เรียงลำดับตามระยะเวลาที่ดำรงตำแหน่งโดยนับเวลาที่ดำรงตำแหน่งทุกสมัยรวมกัน
ดูเพิ่ม

นายกรัฐมนตรีไทย
รายชื่อนายกรัฐมนตรีไทย
| ด ค กรายชื่อที่เกี่ยวข้องกับนายกรัฐมนตรีไทย |
| --- | --- | --- |
| รายชื่อหลัก |  รายชื่อนายกรัฐมนตรีไทย เรียงตามระยะเวลาดำรงตำแหน่ง  แบ่งตามการศึกษา  |  |
| รายชื่ออื่น ๆ |  รายชื่อคู่สมรสนายกรัฐมนตรีไทย  รายชื่อรองนายกรัฐมนตรีไทย  |  |
เคาะดีญะฮ์ บินต์ คุวัยลิด

| เคาะดีญะฮ์ มารดาแห่งผู้ศรัทธา |
| --- | --- |
(อาหรับ): خديجة

เกิด: เคาะดีญะฮ์ บินต์ คุวัยลิด ค.ศ.555 มักกะฮ์, คาบสมุทรอาหรับ  (ปัจจุบันคือประเทศซาอุดีอาระเบีย)
เสียชีวิต: 10 เราะมะฎอน 3 ปีก่อนฮิจเราะฮ์ศักราช  22 พฤศจิกายน ค.ศ.619 (อายุ 63–64) มักกะฮ์
สุสาน: ญันนะฮ์ อัล-มุอัลลา, มักกะฮ์
ชื่ออื่น: เคาะดีญะฮ์ อัล-กุบรอ
คู่สมรส: อะตีก อิบน์ อัยด์   มาลิก อิบน์ นาบัช   มุฮัมมัด
บุตร: ฮินด์ บินต์ อะตีก   อับดุลเลาะฮ์ อิบน์ อะตีก   ฮาละฮ์ อิบน์ อบีฮาละฮ์   ฮินด์ อิบน์ อบีฮาละฮ์   ซํยนับ บินต์ อบีฮาละฮ์   กอซิม อิบน์ มุฮัมมัด   อับดุลเลาะฮ์ อิบน์ มุฮัมมัด   ซัยนับ อิบน์ มุฮัมมัด   รุก็อยยะฮ์ บินต์ มุฮัมมัด   อุมมุกัลษุม บินต์ มุฮัมมัด   ฟาฏิมะฮ์
บิดามารดา: คุวัยลิด อิบน์ อะซัด   ฟาติมะฮ์ บินต์ ซัยดะฮ์
ญาติ: อะซัด อิบน์ อับดุลอุซซา (ปู่)   ฮาละฮ์ บินต์ คุวัยลิด (พี่/น้องสาว)   วารอกะฮ์ อิบน์ เนาฟัล (ลูกพี่ลูกน้อง)
เคาะดีญะฮ์ บินต์ คุวัยลิด (อาหรับ: خديجة بنت خويلد; ค.ศ. 555– 22 พฤศจิกายน ค.ศ. 619) เป็นทั้งภรรยาและสาวกคนแรกของนบีมุฮัมมัด และมุฮัมมัดแต่งงานกับเธอแล้วอยู่ด้วยกันเป็นเวลา 25 ปี
ก่อนแต่งงานกับมุฮัมหมัด

เธอแต่งงานสามครั้งและมีลูกกันสามครั้ง โดยครั้งแรกเธอแต่งงานกับอะตีก อิบน์ อัยด์ อิบน์ อับดุลลอฮ์ อัล-มัคซูมี และครั้งที่สองกับมาลิก อิบน์ นาบัช อิบน์ ซัรราระฮ์ อิบน์ อัต-ตามีมี โดยเธอมีลูกกับสามีคนที่สอง และเธอตั้งชื่อลูกชายทั้งสองว่า ฮาละฮ์ และฮินด์ ถึงแม้ว่าชื่อนี้จะเป็นชื่อสำหรับผู้หญิงก็ตาม และเขาเสียชีวิตก่อนที่จะค้าขายเสร็จ ส่วนสามีคนแรก เธอมีลูกสาวชื่อ ฮินดะฮ์ และการแต่งงานครั้งนี้ทำให้เธอกลายเป็นหญิงหม้าย
เคาะดีญะฮ์เป็นผู้ค้าที่ประสบความสำเร็จอย่างมาก แต่เธอไม่ได้ควบคุมคารวาน เธอจึงจ้างคนอื่นเพื่อควบคุมคารวานของเธอแทน
ในปี ค.ศ.595 เคาะดีญะฮ์ต้องการคนคุมคารวานสินค้าไปที่ซีเรีย อบูฏอลิบ อิบน์ อับดุลมุฏฏอลิบ ได้แนะนำให้มุฮัมหมัด อิบน์ อับดุลลอฮ์เป็นผู้ควบคุมคารวานโดยที่ท่านได้สมญานามว่า อัส-ซอดีก ("ผู้สุจริต") และ อัล-อะมีน ("เชื่อถือได้" หรือ "ซื่อสัตย์")เคาะดีญะฮ์จึงจ้างมุฮัมหมัด ขณะมีอายุ 25 ปี โดยเธอจ่ายค่าจ้างเป็นสองเท่าของปกติ พร้อมส่งมัยซารอฮ์ไปช่วยเหลือเขา
หลังจากกลับมาที่มักกะฮ์ มัยซารอฮ์บอกว่ามุฮัมหมัดทำรายได้เป็นสองเท่าของที่ลงทุน พร้อมกับบอกว่าระหว่างที่เดินทางกลับ มุฮัมหมัดได้หยุดพักที่ต้นไม้และนั่งพักตรงนั้น บาทหลวงเนสโทราได้บอกกับมัยซารอฮ์ว่า "ไม่มีใครที่จะนั่งใต้ต้นไม้นอกจากท่านศาสดา"
แต่งงานกับมุฮัมหมัด

เคาะดีญะฮ์วางใจให้กับนาฟีซาให้ถามมุฮัมหมัดว่าจะแต่งงานหรือไม่ เมื่อมุฮัมหมัดได้รอเพราะไม่มีเงินสินสอดให้กับภรรยา นาฟีซาจึงถามว่าเป็นไปได้ไหมถ้าจะแต่งงานกับภรรยาที่ดูแลตนเองได้ มุฮัมหมัดจึงตกลงที่จะไปพบกับเคาะดีญะฮ์ และหลังจากพบกันแล้วจึงปรึกษากับลุงของแต่ละฝ่าย และทั้งคู่ตกลงให้มุฮัมหมัดกับเคาะดีญะฮ์แต่งงานกัน
สาวกคนแรกของมุฮัมหมัด

มีรายงานจากชาวซุนนี ความว่าในขณะที่มุฮัมหมัดได้รับพระวจนะครั้งแรกกับญิบรีลในถ้ำฮิรอ เขากลับมาที่บ้านในสภาพที่กำลังกลัวแล้วบอกเธอว่าให้ห่มเขาด้วยผ้าห่ม หลังจากที่ใจเย็นแล้ว เคาะดีญะฮ์ได้พูดกับมุฮัมหมัดว่า: "อัลลอฮ์จะปกป้องเจ้าจากอันตรายทั้งปวง และจะไม่ให้ใครที่จะต่อว่าเขา ทั้ง ๆ ที่เขาเป็นคนที่นำมาซึ่งสันติภาพ...และมิตรภาพ" เคาะดีญะฮ์จึงเป็นคนแรกที่นับถือศาสนาอิสลาม บางรายงานเขียนว่า วารอกะฮ์ อิบน์ เนาฟัล ได้ยอมรับการเป็นศาสดาของมุฮัมหมัดทีหลัง
เสียชีวิต

เคาะดีญะฮ์เสียชีวิตในเดือนรอมฎอน "10 ปี หลังจากเป็นศาสดา" (ประมาณเดือนเมษายนหรือพฤษภาคม ค.ศ.620) มุฮัมหมัดได้เรียกปีนี้ว่า "ปีแห่งความเศร้าโศก" เนื่องจากอบูฏอลิบก็เสียชีวิตในเดือนนี้เช่นกัน มีรายงานว่าเคาะดีญะฮ์เสียชีวิตตอนอายุ 65 ปี และศพของเธอถูกฝังที่สุสานญันนะฮ์ อัล-มุอัลลาในเมืองมักกะฮ์
หลังจากเธอเสียชีวิต มุฮัมหมัดได้เผชิญกับผู้ปฏิเสธคำสอนที่มากขึ้นเรื่อย ๆ คนที่เคยเข้ารับอิสลามกลับไปนับถือศาสนาเดิม และมีบางเผ่าที่ทำร้ายศาสดาโดยการขว้างหินและใช้ความรุนแรงเป็นการตอบโต้
ครอบครัว > ลูกชาย

อับดุลลอฮ์ อิบน์ อะตีก น่าจะเสียชีวิตในวัยเด็ก
ฮาลา อิบน์ มาลิก น่าจะเสียชีวิตก่อนปีค.ศ. 610
ฮินด์ อิบน์ มาลิก เสียชีวิดหลังจากปีค.ศ. 656
กอซิม อิบน์ มุฮัมหมัด เสียชีวิตในปีค.ศ. 605 ก่อนที่จะมีอายุครบ 2 ขวบ
อับดุลลอฮ์ อิบน์ มุฮัมหมัด เสียชีวิตตั้งแต่เด็กในปีค.ศ. 615
ครอบครัว > ลูกสาว

ฮินด์ (ญาริยะฮ์) บินต์ อะตีก
ซัยนับ บินต์ มาลิก
ซัยนับ บินต์ มุฮัมหมัด
รุก็อยยะฮ์ บินต์ มุฮัมหมัด
อุมมุกัลซุม บินต์ มุฮัมหมัด
ฟาติมะฮ์ บินต์ มุฮัมหมัด (ค.ศ.605–632) บางครั้งมีรายงานว่าเธอเกิดในช่วงแรกที่มุฮัมหมัดได้รับพระวจนะ (ค.ศ.610–611)
ลูกหลานของมุฮัมหมัดที่ยังคงมีชีวิตเพื่อสืบสกุลต่อไปคือลูกของฟาติมะฮ์, ฮะซัน และฮุซัยน์
ครอบครัว > ลูกสาว > มุมมองของซุนนี

ยูซุฟ อิบน์ อับดุลบัรร์ นักวิชาการของนิกายซุนนีได้กล่าวว่า "เขามีลูกกับเคาะดีญะฮ์โดยมีลูกสาวแค่ 4 คน..."
ส่วนอัลกุรอ่าน ซูเราะฮ์ที่33:59 อัลลอฮ์ทรงตรัสว่า:
"โอ้นะบีเอ๋ย ! จงกล่าวแก่บรรดาภริยาของเจ้า และบุตรสาวของเจ้า และบรรดาหญิงของบรรดาผู้ศรัทธา") ..."
ครอบครัว > ลูกสาว > มุมมองของชีอะฮ์

รายงานจากข้อมูลของชีอะฮ์เขียนว่า เคาะดีญะฮ์มีลูกสาวแค่คนเดียว นั่นคือฟาติมะฮ์ ส่วนอีกสองคนนั้นอาจจะเป็นพี่น้องของเคาะดีญะฮ์หรือลูกสาวจากสามีสองคนที่แล้ว อบูกอซิม อัลกูฟี นักวิชาการของนิกายชีอะฮ์ได้เขียนว่า:
เมื่อศาสนทูตของอัลลอฮ์แต่งงานกับเคาะดีญะฮ์... หลังจากนั้นฮาละฮ์เสียชีวิต จึงเหลือแค่ลูกสาวสองคน คนหนึ่งชื่อซัยนับ และอีกคนชื่อรุก็อยยะฮ์ แล้วทั้งคู่จึงถูกเลี้ยงดูโดยมุฮัมหมัดกับเคาะดีญะฮ์...
ครอบครัว > พี่/น้องสาว

ฮาละฮ์ บินต์ คุวัยลิด
ครอบครัว > ลูกพี่ลูกน้อง

อับดุลลอฮ์ อิบน์ อุมม์-มักษูม
วารอกะฮ์ อิบน์ เนาฟัล
ฮากิม อิบน์ ฮาซาม (หลานชาย)
ดูเพิ่ม

อาซียะฮ์
สุมัยยะฮ์ บินต์ คอยยัต
เว็บที่เชื่อมโยง

Hazrat Khadijah (s.a.) – The Mother of Believers เก็บถาวร 2011-10-15 ที่ เวย์แบ็กแมชชีน
Khadijah RA
Marriage of Khadija เก็บถาวร 2016-06-12 ที่ เวย์แบ็กแมชชีน
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  สวีเดน  โปแลนด์ 
อื่น ๆ:  IdRef  İslâm Ansiklopedisi 
ภาพเคาะดีญะฮ์ในหนังสือโปรมป์ตูอาริอูงอีโกนูงอีงซิงนิออรูง
ที่เก็บศพของเคาะดีญะฮ์ในสุสานญันนะตุลมุอัลลา ก่อนที่จะถูกทำลายโดยกองกำลังซะอูด
จ้าว โย่วถิง

| จ้าว โย่วถิง |
| --- | --- |

สารนิเทศภูมิหลัง
เกิด: 25 กันยายน พ.ศ. 2527 (40 ปี)
คู่สมรส: เกา หยวนหยวน (พ.ศ. 2557 - ปัจจุบัน)
อาชีพ: นักแสดง
ฐานข้อมูล
IMDb
จ้าว โย่วถิง(จีนตัวย่อ: 赵又廷; จีนตัวเต็ม: 趙又廷; พินอิน: Zhào Yòutíng; ชื่อภาษาอังกฤษ: Mark Chao) เป็นนักแสดงชาวไต้หวัน
มีชื่อเสียงจากเรื่อง ตี๋เหรินเจี๋ย และสามชาติสามภพป่าท้อสิบหลี่ เกิดวันที่ 25 กันยายน พ.ศ. 2527
ประวัติ

จ้าว โย่วถิง หรือชื่อภาษาอังกฤษ Mark Chao นักแสดง-นักร้องชาวแคนาดาเชื้อสายไต้หวัน เป็นลูกชายของ Allen Chao (趙樹海) นักแสดงชาวไต้หวันที่มีผลงานในไทยอย่างเรื่องเปาบุ้นจิ้น
เริ่มละครเรื่อง Black&White เป็นเรื่องแรกในปี 2009 ประกบคู่กับพระเอกสุดดังอย่างไจ่ไจ๋ ซึ่งตัวมาร์คเองก็นับถือไจ่ไจ๋เป็นพี่ชายที่คอยดูแล ให้คำแนะนำตลอดการทำงานร่วมกันถึง 9 เดือนด้วย นอกจากนี้มาร์คยังเป็นที่ชื่นชอบทั้งในไต้หวัน ฮ่องกงและจีนด้วย วันที่ 16 ตุลาคม 2009 มาร์คได้รับรางนักแสดงชายยอดเยี่ยมในงานประกาศรางวัลโกลเด้น เบลครั้งที่ 44 จากซีรีส์ คู่โหดเดือดเต็มพิกัด
มีผลงานโด่งดังในปี 2017 ในเรื่อง Eternal Love หรือ สามชาติสามภพป่าท้อสิบหลี่ ที่สร้างจากนิยายรักดราม่า และเป็นซีรีส์ยอดนิยมของจีนในปีนั้น ทำให้เขาได้รับรางวัลนักแสดงผู้มีความสามารถโดดเด่น จาก ChinaTV Drama Quality Ceremony ในเดือนกุมภาพันธ์ ปี 2017
ผลงานด้านการแสดง > ภาพยนตร์

| ปี | ชื่อภาพยนตร์ภาษาอังกฤษ | ชื่อภาพยนตร์ภาษาจีน | รับบท | หมายเหตุ |
| --- | --- | --- | --- | --- |
| 2010 | Monga | 艋舺 | Zhou Yiwen |  |
| 2012 | Love | 愛 | Mark Na |  |
| 2012 | First Time | 第一次 | Gong Ning / Lu Xia |  |
| 2012 | Black & White Episode I: The Dawn of Assault | 痞子英雄首部曲:全面開戰 | Wu Yingxiong |  |
| 2012 | Caught in the Web | 搜索 | Yang Shoucheng |  |
| 2013 | So Young | 致我們終將逝去的青春 | Cheng Xiaozheng |  |
| 2013 | Young Detective Dee: Rise of the Sea Dragon | 狄仁傑之神都龍王 | Di Renjie |  |
| 2014 | Black & White: The Dawn of Justice | 痞子英雄之黎明升起 | Wu Yingxiong |  |
| 2015 | Chronicles of the Ghostly Tribe | 九层妖塔 | Hu Bayi |  |
| 2016 | The Warriors Gate | 勇士之門 | Warrior |  |
| 2018 | Till the End of the World | 南极绝恋 | Wu Fuchun |  |
| 2018 | Detective Dee: The Four Heavenly Kings | 狄仁杰之四大天王 | Di Renjie |  |
| 2019 | Lyceum Theatre | 蘭心大劇院 |  |  |
ผลงานด้านการแสดง > ละครโทรทัศน์

| ปี | ชื่อละครภาษาอังกฤษ | ชื่อละครภาษาจีน | รับบท | หมายเหตุ |  |
| --- | --- | --- | --- | --- | --- |
| 2009 | Black & White | 痞子英雄 | Wu Yingxiong | PTS, TVBS-G |  |
| 2017 | Eternal Love | 三生三世十里桃花 | Ye Hua / Mo Yuan / Zhao Ge | Jiangsu TV, Dragon TV |  |
| 2017 | Midnight Diner | 深夜食堂 | Customer | Beijing TV, Zhejiang TV | Special appearance |
| 2020 | The Ordinary Glory | 平凡的荣耀 | 吴恪之 |  |  |
| รอ | The Ideal City | 理想之城 | 苏筱 |  |  |
ชีวิตส่วนตัว

มาร์คพบรักกับเกาหยวนหยวนในปี ค.ศ. 2012 หลังจากร่วมงานในภาพยนตร์ Caught in the Web และได้จัดพิธีแต่งงานในปี ค.ศ. 2014 ปัจจุบันมีลูกสาว 1 คน
แหล่งข้อมูลอื่น

หนุ่มไต้หวัน จ้าว โย่วถิง (Mark Zhao) จูงมือสาวจีนเกาหยวนหยวน (Gao Yuan Yuan) เข้าประตูวิวาห์
จ้าว โย่วทิง - Mark Zhao
Mark Chao เก็บถาวร 2015-06-26 ที่ เวย์แบ็กแมชชีน
‘มาร์ค’ จับมือ ‘หลิน เกิงซิน’ รับบทคู่หู มือปราบในหนังบู๊สุดระห่ำ เก็บถาวร 2015-01-02 ที่ เวย์แบ็กแมชชีน
เจ้าหญิงโซเฟีย ดัชเชสแห่งแวร์มลันด์

| ธรรมเนียมพระยศของ เจ้าหญิงโซเฟีย ดัชเชสแห่งแวร์มลันด์ |
| --- | --- |
ตราประจำพระอิสริยยศ
ตราประจำพระองค์
การทูล: Her Royal Highness   (ฝ่าพระบาท)
การแทนตน: เกล้ากระหม่อม/เกล้ากระหม่อมฉัน
การขานรับ: Your Royal Highness  (เกล้ากระหม่อม/เพคะ)
เจ้าหญิงโซเฟีย ดัชเชสแห่งแวร์มลันด์ (สวีเดน: Prinsessan Sofia, Hertiginna av Värmland; ประสูติ 6 ธันวาคม พ.ศ. 2527) มีพระนามเดิมว่า โซเฟีย คริสตีนา เฮลล์ควิสต์ (สวีเดน: Sofia Kristina Hellqvist) เป็นพระชายาในเจ้าชายคาร์ล ฟิลิป ดยุกแห่งแวร์มลันด์
ก่อนการเสกสมรส พระองค์เคยเป็นอดีตนางแบบกึ่งเปลือย และเป็นผู้เข้าร่วมรายการเรียลลิตี้  ผลงานการถ่ายแบบของพระองค์มีชื่อเสียง ในปี พ.ศ. 2547 จึงได้รับรางวัล "มิสสลิตซ์" (Miss Slitz) จากนิตยสารสลิตซ์ และทรงเข้าร่วมรายการเรียลลิตี้นุ่งน้อยห่มน้อยที่ชื่อ พาราไดซ์โฮเตล (Paradise Hotel) ออกอากาศทางช่อง TV4 เมื่อปี พ.ศ. 2548 จนทำให้เป็นที่วิพากษ์วิจารณ์ในหมู่สื่อมวลชน
พระประวัติ

เจ้าหญิงโซเฟีย ประสูติเมื่อวันที่ 6 ธันวาคม พ.ศ. 2527 เป็นบุตรสาวของอีริก ออสการ์ เฮลล์ควิสต์ (Erik Oscar Hellqvist) กับมารี บริตต์ รอตมัน (Marie Britt Rotman) บิดาของพระองค์เกิดที่ประเทศเดนมาร์กในครอบครัวชาวสวีเดน และภายหลังได้อพยพกลับมาสวีเดนเมื่ออายุได้ 5 ขวบ
ขณะพระองค์มีพระชันษาได้ 6 ปี ครอบครัวก็ย้ายไปอาศัยที่เมืองแอลฟ์ดาเลน (Älvdalen) พระองค์มีพระพี่น้องเป็นหญิงสองคน คือ ซารา และลีนา
การทำงานและการศึกษา

เมื่อพระชนมายุ 20 พรรษา ก็ทรงถ่ายแบบกึ่งเปลือยให้แก่นิตยสารสลิตซ์ โดยทรงเปลือยพระถันและทรงบิกินีท่อนล่างเพียงอย่างเดียว โดยมีงูหลามที่มีชีวิตอยู่ปกปิดพระถันและพระวรองค์ท่อนบนไว้ ซึ่งได้รับการให้คะแนนจากผู้อ่านจึงได้รับรางวัล "มิสสลิตซ์" ประจำปี พ.ศ. 2548 ไปครอง หลังความสัมพันธ์ของพระองค์กับเจ้าชายคาร์ล ฟิลิป ถูกเปิดเผย ภาพดังกล่าวก็ได้รับการเผยแพร่อีกครั้งในหนังสือพิมพ์เอ็กซ์เพรสเซน (Expressen) เมื่อปี พ.ศ. 2553 และในปี พ.ศ. 2548 หลังรับตำแหน่งมิสสลิตซ์ พระองค์ก็เข้าร่วมรายการ พาราไดซ์โฮเตล (Paradise Hotel) ที่ออกอากาศทางช่อง TV4 อันเป็นรายการที่ขับเคลื่อนด้วยการนุ่งน้อยห่มน้อยของผู้เข้าร่วม พระองค์เข้าแข่งขันจนถึงรอบสุดท้าย ระหว่างการแข่งขันพระองค์ทรงบาดหมางกับผู้ร่วมแข่งขันที่ชื่อ โอลินดา คัสตีลล์ (Olinda Castielle) เมื่อพระองค์มีโอกาสลงคะแนนเลือกผู้เข้าแข่งขันคนหนึ่งออกแสดงซึ่งเป็นการยาก พระองค์ก็ลงคะแนนให้แก่คัสติลเลให้ออกไปแสดง
พระองค์ย้ายไปนิวยอร์กเพื่อศึกษาการบัญชีเกี่ยวกับคอมพิวเตอร์ธุรกิจ ณ สถาบันภาษาอังกฤษและธุรกิจ เมื่อปี พ.ศ. 2548 ต่อมาทรงกลับไปยังสต็อกโฮล์ม เพื่อทรงเข้าร่วมหลักสูตรการศึกษาสำหรับเด็กทั้งทฤษฎีและปฏิบัติ อาทิ จริยธรรมนานาชาติ, วิทยาศาสตร์เยาวชน และอนุสนธิสัญญาว่าด้วยสิทธิเด็กแห่งสหประชาชาติจากมหาวิทยาลัยสต็อกโฮล์ม และยังทรงเปิดศูนย์โยคะแถบแมนฮัตตัน ระหว่างนั้นก็ทรงประกอบกิจเป็นบริกรหญิงและนางแบบกึ่งเปลือย  และทรงตกเป็นข่าวอื้อฉาวหลังจากไปปรากฏตัวอยู่กับเจนนา เจมสัน นักแสดงภาพยนตร์ลามกชาวอเมริกา ขณะไปเยือนลาสเวกัส
ใน พ.ศ. 2553 พระองค์และพระสหาย ร่วมกันก่อตั้งองค์กรการกุศลสร้างสนามเด็กเล่นแก่เยาวชนด้อยโอกาสในประเทศแอฟริกาใต้ และจากประสบการณ์ในอดีต พระองค์ทรงอดทนต่อกระแสต่อต้านมาโดยตลอด และได้ให้สัมภาษณ์ทำนองว่า ไม่เสียดายอะไร เพราะประสบการณ์สอนให้พระองค์เป็นพระองค์ในวันนี้ และหากเลือกได้ก็คงไม่เลือกทางนั้น